โรงเรียนสตรีวิทยา

โรงเรียนสตรีวิทยา (ส.ว.; ) เป็นโรงเรียนรัฐบาล โรงเรียนมัธยมศึกษาขนาดใหญ่พิเศษ ประเภทโรงเรียนสตรีล้วน ตั้งอยู่ที่ถนนดินสอ แขวงบวรนิเวศ เขตพระนคร กรุงเทพมหานคร มีการเรียนการสอนตั้งแต่ระดับชั้น ม.1 ถึง ม.6 สังกัดสำนักงานเขตพื้นที่การศึกษามัธยมศึกษา เขต 1 (กรุงเทพมหานคร)

 ประวัติ 


โรงเรียนสตรีวิทยาก่อตั้งขึ้นเมื่อปี ร.ศ. 119 พ.ศ. 2443 ในรัชสมัย พระบาทสมเด็จพระจุลจอมเกล้าเจ้าอยู่หัว สถานที่เดิมตั้งอยู่ที่วังพระองค์เจ้าอลังการหลังโรงหวย กข.ตำบลสามยอด (ปัจจุบันเป็นตึกของบริษัทสามมิตรสงเคราะห์) กรมศึกษาธิการได้แต่งตั้ง มิสลูสี ดันแลป เป็นครูใหญ่คนแรกของโรงเรียนสตรีวิทยา ต่อมาโรงเรียนได้ย้ายไปอยู่ที่ตึก 2 ชั้น ถนนเจริญกรุง หลังวังบูรพาภิรมย์ ในช่วงนั้นคนทั่วไปนิยมเรียกโรงเรียนสตรีวิทยาว่า "โรงเรียนแหม่มสี" สมัยนั้นโรงเรียนเปิดรับทั้งชายและหญิง ซึ่งนักเรียนชายต้องอายุไม่เกิน 12 ปี สอนตั้งแต่เด็กเริ่มเรียน ส่วนชั้นประถมมีการสอนภาษาอังกฤษด้วย เมื่อโรงเรียนเจริญรุ่งเรืองขึ้นตามลำดับ มิสลูสี ดันแลป ตระหนักถึงความสำคัญของการศึกษาที่ต้องพัฒนาในระดับสูงขึ้น จึงแจ้งความประสงค์ยกโรงเรียนสตรีวิทยาให้แก่กรมศึกษาธิการกรมธรรมการและมิสลูสี ยินยอมรับราชการต่อไป

3 สิงหาคม พ.ศ. 2444 เป็นโรงเรียนรัฐบาล กระทรวงธรรมการมีคำสั่งให้ลงแจ้งความเปิดโรงเรียนสตรีวิทยาประกาศในหนังสือราชกิจจานุเบกษาเป็นโรงเรียนของรัฐบาลให้สอนตามหลักสูตรของกรมศึกษาธิการ และได้จัดการเรียนการสอนจนถึงระดับมัธยมศึกษา

พ.ศ. 2448 โรงเรียนได้ย้ายไปที่ตึกริมถนนราชบพิธติดกับโรงพิมพ์โสภณพิพัฒนาการ

พ.ศ. 2449-พ.ศ. 2450 มิสลูสี ดันแลป ลาออกเพราะสุขภาพไม่ดี กรมศึกษาธิการ จึงให้ครูทิม กาญจนาโอวาท ครูใหญ่ โรงเรียนศึกษานารี เป็นครูใหญ่โรงเรียนสตรีวิทยาอีกแห่งหนึ่ง ต่อมากระทรวงธรรมการรวมโรงเรียนสตรีวิทยาและโรงเรียนศึกษานารีเข้าด้วยกันแล้วย้ายมาอยู่ที่ตึกดิน 
มุมถนนดินสอและ ถนนราชดำเนินกลาง (ปัจจุบันคือบริเวณ บริษัทธนบุรีประกอบรถยนต์ จำกัด) โดยใช้ชื่อว่าโรงเรียนสตรีวิทยาตั้งแต่ พ.ศ. 2450 เป็นต้นมา

พ.ศ. 2482 สำนักงานทรัพย์สินส่วนพระมหากษัตริย์ต้องการที่ดินคือเพื่อสร้างอาคารตามโครงการปรับปรุงถนนราชดำเนินใหม่ กระทรวงศึกษาธิการ โดย พล.ร.อ. หลวงสินธุสงครามชัย รัฐมนตรีว่าการกระทรวงศึกษาธิการ ได้มีคำสั่งให้หาที่สร้างโรงเรียนสตรีวิทยาใหม่ อาจารย์สิริมา จิณณาสา อาจารย์ใหญ่ ตกลงเลือกที่ดินของสำนักงานทรัพย์สินส่วนพระมหากษัตริย์ ริมถนนดินสอ พื้นที่ 9 ไร่อยู่ตรงข้ามสถานที่เดิม พล.ร.อ.หลวงสินธุสงครามชัย ผู้ได้รับการยกย่องว่าเป็น ผู้ชุบชีวิตสตรีวิทยา มีความประสงค์จะให้เป็นโรงเรียนตัวอย่างในเชิงก่อสร้าง โดยวางแผนผังให้เหมาะสมโอ่โถงงดงาม รายการปลูกสร้างได้แก่ ตึกเรียน 2 ชั้น 1 หลัง หอประชุมหรือโรงอาหารเป็นโรงโถงชั้นเดียว มีเวทีสำหรับการแสดง ห้องส้วม ห้องพยาบาล เป็นเรือนไม้ชั้นเดียว ต่อมามีการสร้างหอการฝีมือ โรงครัว บ้านพักครูใหญ่ เรือนภารโรง การก่อสร้างใช้เวลา 17 เดือน เปิดโรงเรียนเมื่อวันที่ 24 มิถุนายน พ.ศ. 2484

พ.ศ. 2487 ปิดโรงเรียนเพราะสงครามโลกครั้งที่ 2 เนื่องจากเกรงจะเป็นอันตรายจากการทิ้งระเบิด

พ.ศ. 2488 โรงเรียนสตรีวิทยาได้กลับมาเปิดสอนต่อ แต่ไปเรียนที่ โรงเรียนเบญจมราชาลัย เพราะอาคารเรียนสตรีวิทยาใช้เป็นที่ตั้งหน่วยพยาบาลของทหารพันธมิตร จน เดือนเมษายน พ.ศ. 2489 ทหารย้ายออกไป จึงกลับมาเรียนที่เดิม

พ.ศ. 2490 เปิดสอนชั้นเตรียมอุดมเป็นรุ่นแรกมีแผนกอักษรศาสตร์และวิทยาศาสตร์ นักเรียนเตรียมแผนกอักษรศาสตร์สอบไล่ได้เป็นที่ 1 ของทั้งประเทศ นอกจากนั้นยังสอบได้เป็นที่ 2 และที่ 19 ในจำนวนนักเรียน 50 คนแรกที่ได้รับประกาศชื่อนับเป็นครั้งแรกที่ โรงเรียนรัฐบาล สามารถทำได้ โรงเรียนสตรีวิทยาจึงได้ริเริ่มคิดป้าย เกียรตินิยมเรียนดี ขึ้นเพื่อประกาศชื่อนักเรียนที่เรียนดีติดไว้ที่หอประชุมตั้งแต่นั้นเป็นต้นมา

พ.ศ. 2491 จัดตั้งสตรีวิทยาสมาคมเพื่อเป็นที่พบปะติดต่อกันของศิษย์เก่าและให้ศิษย์เก่าร่วมแรงร่วมใจกันทำประโยชน์ให้แก่โรงเรียนได้ทำพิธีเปิดป้ายเมื่อวันที่ 18 มีนาคม

พ.ศ. 2492 กีฬาประเพณีสมาคมได้มอบทุนให้แก่นักเรียนชั้น ม.6 ที่สอบไล่ได้คะแนนยอดเยี่ยม จัดให้มีการแข่งขันกีฬาประเพณีซึ่งเป็นการแข่งขันกีฬาภายในโรงเรียนจนเป็นประเพณีสืบต่อมาจนทุกวันนี้

พ.ศ. 2495-พ.ศ. 2496 ครบรอบครึ่งทศวรรษ โรงเรียนได้งบประมาณเพื่อก่อสร้างอาคารวิทยาศาสตร์โรงเรียนได้จัดงานฉลองโรงเรียนครบครึ่งทศวรรษเพื่อฉลองอาคารวิทยาศาสตร์ไปด้วยเมื่อวันที่ 3 ตุลาคม พ.ศ. 2496 งานครั้งได้รับพระมหากรุณาธิคุณจาก สมเด็จพระศรีนครินทราบรมราชชนนี โดยทรงพระกรุณาเสร็จพระราชดำเนินมาทรงเป็นประธานในงาน ยังความปลาบปลื้มปิติแก่คณะครูนักเรียนสตรีวิทยาอย่างหาที่สุดมิได้

พ.ศ. 2498 จัดตั้งสมาคมผู้ปกครองและครูสตรีวิทยาเพื่อส่งเสริมให้เกิดความร่วมมือกันระหว่างผู้ปกครองและครู ตลอดจนเป็นที่แลกเปลี่ยนความรู้ความคิด และประสบการณ์ในการแก้ปัญหาของเยาวชนร่วมกัน

พ.ศ. 2512-พ.ศ. 2515
โรงเรียนได้รับงบประมาณก่อสร้างและซ่อมแซมอาคารดังนี้

สร้างอาคารเรียน 4 ชั้น 40 ห้องเรียน พร้อมหอประชุมใหญ่ลานเอน จุคนได้ประมาณ 1,200 คน ทำพิธีเปิดเมื่อวันที่ 20 พฤษภาคม พ.ศ. 2514

สร้างอาคาร 5 ชั้น ด้าน ถนนราชดำเนิน ชั้นล่างเป็นโรงอาหาร เป็นอาคารที่มีห้องเรียนประมาณ 40 ห้องและมีห้องปฏิบัติการทางภาษา ห้องปฏิบัติการทางวิทยาศาสตร์ ห้องพักครู ห้องฝ่ายปกครอง ห้องพิมพ์ดีด
และห้องสหกรณ์โรงเรียน

พ.ศ. 2530-พ.ศ. 2532 
โรงเรียนสตรีวิทยาได้รับรางวัลโรงเรียนดีเด่น 3 ปีซ้อน และโรงเรียนพระราชทาน นักเรียนพระราชทานปี 2533

พ.ศ. 2543
โรงเรียนสตรีวิทยาครบรอบ 100 ปี

 เหตุการณ์สำคัญ

 ก่อตั้งโรงเรียน 

มิสลูสี ดันแลป หรือ "แหม่มสี" เป็นธิดากัปตันเรือ เป็นครูสอนหนังสืออยู่ที่โรงเรียนสตรีวังหลังก่อนจะตั้งโรงเรียนสตรีวิทยาขึ้นมาเมื่อปี พ.ศ. 2443 สมัยนั้นเปิดรับสมัครนักเรียนทั้งชายและหญิง หลักสูตรและวิธีการสอนของแหม่มสีทำให้โรงเรียนสตรีวิทยามีชื่อเสียงตั้งแต่แรกเริ่ม โรงเรียนสตรีวิทยาสมัยแรกย้ายที่ตั้งหลายแห่ง จากหลังโรงหวย ก.ข.สามยอด ไปตึกแถวหลังวังบูรพา (มุมด้านตะวันออกของถนนถนนทหารบกทหารเรือและถนนเจริญกรุง) และย้ายไปอยู่ข้างโรงพิมพ์โสภณพิพรรฒธนากร ริมถนนราชบพิธ
ใน พ.ศ. 2446 นักเรียนชื่อ "นิล" อายุ 13 ปีได้รับเงินรางวัล 5 ตำลึงจากรัฐบาลเนื่องจากสอบไล่ปลายปีระดับประถม วิชาธรรมจริยาได้คะแนนสูงสุด นักเรียนผู้นี้ต่อมาได้สมัครเป็นนักเรียนสอนโรงเรียนสตรีวิทยา เริ่มเป็นครูน้อยที่โรงเรียนเสาวภา ครูทิมซึ่งขณะนั้นเป็นครูใหญ่โรงเรียนเบญจมราชาลัยได้ขอตัวให้ไปสอนที่นั่น ต่อจากนั้นได้ย้ายโรงเรียนอื่น ๆ และดำรงตำแหน่งสูงขึ้นเรื่อย ๆ ท้ายที่สุดได้เป็นอาจารย์ใหญ่โรงเรียนเพชรบุรีวิทยาลงกรณ์

 ย้ายมาตึกดิน 

ครูทิม กาญจนาโอวาท ภูมิลำเนาเดิมอยู่ที่อ่างทองเรียนหนังสือกับแหม่มโคล์ที่โรงเรียนกุลสตรีวังหลัง จนจบหลักสูตรแล้วเป็นครูที่โรงเรียนนั้นมาจนสมรสจึงลาออก
พ.ศ. 2449 เริ่มรับราชการเป็นครูใหญ่ที่ โรงเรียนศึกษานารี เมื่อตั้งอยู่ที่ ถนนข้าวสาร และต้องรับตำแหน่งครูใหญ่สตรีวิทยา อีกแห่งหนึ่งจึงเสนอให้รวมทั้ง 2 โรงเรียนเข้าด้วยกันที่ตึกดินใช้ชื่อว่า "สตรีวิทยา"

 ส.ว.อักษรย่อของสตรีวิทยา 

นางผจงวาด วายวานนท์ จบการศึกษาชั้นต้นทั้งประถมและมัธยมที่โรงเรียนสตรีวิทยา แล้วศึกษาต่อทางวิชาชีพครู ตลอดจนวิชาการสาขาต่างๆที่ จุฬาลงกรณ์มหาวิทยาลัย เช่น ภาษาอังกฤษ ภาษาไทย ประวัติศาสตร์ ตามระเบียบการแต่งกายของนักเรียนรัฐบาลตั้งแต่ พ.ศ. 2476 นักเรียนต้องใช้เข็มเครื่องหมายที่อักษรย่อชื่อโรงเรียน ทางโรงเรียนจึงขอใช้ ส.ว.

 เพิ่มชั้นม.ปลาย 

นางสาวสังวาลย์ ปุคคละนันท์ เป็นคนคลองบางหลวง เรียนที่โรงเรียนวัดอนงคาราม และ โรงเรียนศึกษานารี และศึกษาต่อจนจบครูมัธยม ตำแหน่งสูงสุดคือเป็นอาจารย์ใหญ่โรงเรียนสตรีวิทยา ในสมัยอาจารย์โรงเรียนมีชื่อเสียงด้านกีฬาและอนุกาชาดได้ครองถ้วยชนะเลิศกีฬาและดัดตนหลายชนิด
นอกจากนั้นยังเป็นสมัยที่โรงเรียนเริ่มสอนชั้นม.7 และ ม.8 ด้วย

ยุบหรือย้าย

ใน พ.ศ. 2482 รัฐบาลดำเนินการปรับปรุงขยายถนนราชดำเนิน กระทรวงศึกษาธิการ ลงมติให้ยุบไม่ก็ย้ายนักเรียนไปเรียนรวมกับ โรงเรียนเบญจมราชาลัย เสีย อาจารย์สิริมาจึงขอร้อง กระทรวงศึกษาธิการ จึงไม่ยุบโรงเรียนเพียงแต่ให้ย้ายที่ตั้งใหม่ที่ริมถนนดินสอ

 ยุคเรียนดีกีฬาเด่น 

คุณหญิงอาภรณ์ กฤษณามระ สำเร็จการศึกษาจาก จุฬาลงกรณ์มหาวิทยาลัย หลังสงครามโลกครั้งที่ 2 จบลงได้เป็นอาจารย์ใหญ่โรงเรียนสตรีวิทยาอยู่ 8 ปี ในยุคของคุณหญิงอาภรณ์ สตรีวิทยาเด่นทั้งด้านกีฬาและการเรียนได้รางวัลบ่อยครั้ง
 ม.ศ.5 รุ่นสุดท้าย 
คุณหญิงบรรจง นิวาศะบุตร จบการศึกษาระดับประถมศึกษาจากโรงเรียนสหายหญิง ซึ่งเป็นโรงเรียนสตรีประจำ จังหวัดสระบุรี เป็นศิษย์เก่าจากโรงเรียนสตรีวิทยาและจบการศึกษาระดับสูงสุดคืออักษรศาสตร์มหาบัณฑิต
สืบเนื่องจากการปรับระบบชั้นเรียนเมื่อ พ.ศ. 2521 นักเรียนชั้น ม.ศ.5 ในปี พ.ศ. 2525 และจบการศึกษา พ.ศ. 2526 จึงเป็น ม.ศ.5 รุ่นสุดท้าย

 หล่อพระพุทธรูปประจำโรงเรียน 

20 สิงหาคม พ.ศ. 2535 สมเด็จพระญาณสังวรสมเด็จพระสังฆราช สกลมหาสังฆปรินายก ทรงเป็นประธานประกอบพิธีเททองหล่อพระพุทธรูปประจำโรงเรียน "พระนิรันตราย" ซึ่งสรี้างขึ้นเนื่องในโอกาสเฉลิมพระเกียรติสมเด็จพระนางเจ้าสิริกิติ์พระบรมราชินีนาถทรงเจริญพระชนมพรรษาครบ 60 พรรษาและทรงเจิมแผ่นศิลาฤกษ์
และพระราชทานเมื่อ 16 มิถุนายน พ.ศ. 2535 ต่อมา 16 กันยายน พ.ศ. 2536 จึงประกอบพิธีเบิกเนตร

 ความภาคภูมิใจของโรงเรียน
 เคยเป็นสถานศึกษาของสมเด็จย่า
 รับเสด็จสมเด็จพระราชินีนาถเอลิซาเบธที่ 2
 โครงการห้องสมุดเฉลิมพระเกียรติกาญจนาภิเษก
 สมเด็จพระกนิษฐาธิราชเจ้าฯ เสด็จเยือนโรงเรียน

 รายนามผู้บริหารโรงเรียนสตรีวิทยา 
 ลำดับ รายนาม ระยะเวลาดำรงตำแหน่ง 1  มีสลูสี ดันแลป   2  นางทิม กาญจนโอวาท    พ.ศ. 2465 - 2467 3  หลวงบรรสบวิชาฉาน   พ.ศ. 2457 - 2460  4  นางสุภางค์ เวช์ชะเผ่า     พ.ศ. 2460 - 2462 5  คุณหญิงวัชรินเสวีพ.ศ. 2463  - 2472 6  นางสาวพร้อม บุณยมานพ    พ.ศ. 2472 - 2475 7  นางผจงวาด วายวานนท์    พ.ศ. 2475 - 2477 8  นางสาวสังวาลย์ ปุคคละนันท์    พ.ศ. 2477 - 2479   9  นางสิริมา จิณณาสา     พ.ศ. 2479 - 2489 10  หม่อมหลวงแสงโสม กฤษณามระ  พ.ศ. 2489 - 2497 11  คุณหญิงกรองทอง​ ​สุรัสวดี  พ.ศ. 2498 - 2511 12  คุณหญิงบุญเจือ ไชยภัฏ  พ.ศ. 2511 - 2519 13  นางนภา หุ่นจำลอง พ.ศ. 2519 - 2523 14  คุณหญิงบรรจง นิวาศะบุตร    พ.ศ. 2523 - 2527 15  นางบุษยา สาครวาสี    พ.ศ. 2527- 2529 16  นางสมหมาย เอมสมบัติ    พ.ศ. 2529 - 2536 17  นางลัดดา ตระหง่าน     พ.ศ. 2536 - 2538 18  นางสาวเอกจิตรา ชูสกุลชาติ    พ.ศ. 2539 - 2540   19  นางสาวสุวรรณา เอมประดิษฐ    พ.ศ. 2540 - 2544 20  นางรังสิมา เจริญศิริ    พ.ศ. 2544 - 2549 21  นางสาวเฟื่องฟ้า ประดิษฐพจน์      พ.ศ. 2549 - 2552 22  นางพัชรา ทิพยทัศน์   พ.ศ. 2552 - 2554 23  นางจำนงค์ แจ่มจันทรวงษ์   พ.ศ. 2554 - 2556 24  นางเบญญาภา คงรอด   พ.ศ. 2556 - 255825   นางสาวสุปราณี  ไกรวัตนุสสรณ์  พ.ศ. 2558 - 256126   นางวรรณดี นาคสุขปาน  พ.ศ. 2561 - 256327นางสุภาณี ธรรมาธิคมพ.ศ. 2563 - 256528นายขจิตพันธ์ สุวรรณสิริภักดิ์พ.ศ. 2565 - ปัจจุบัน

 เกียรติประวัติของโรงเรียน
โรงเรียนสตรีวิทยาเป็นโรงเรียนมัธยมศึกษาขนาดใหญ่พิเศษมีความมุ่งมั่นในการปรับปรุงและพัฒนารักษาสิ่งแวดล้อมอย่างต่อเนื่อง โดยมุ่งเน้นสร้างจิตสำนึกและวินัยให้แก่นักเรียน เพื่อแสดงความรับผิดชอบต่อสิ่งแวดล้อมและสังคมรวมทั้งลดปัจจัยที่ก่อให้เกิดมลพิษ
ที่ส่งผลกระทบทั้งภายในโรงเรียนและชุมชนรอบข้าง โรงเรียนจึงนำระบบการจัดการสิ่งแวดล้อม ISO14001 มาใช้ในโรงเรียน

ผลจากการร่วมมือกันทุกฝ่ายทำให้โรงเรียนมีความเป็นระเบียบเรียบร้อยสะอาด บรรยากาศร่มรื่น สวยงามน่าอยู่และปลอดภัยตามหลีกมาตรฐานสากล โรงเรียนได้รับการรับรองมาตรฐาน ISO14001 จากสถาบัน UKAS และประกอบพิธีเปิดป้าย ISO14001 อย่างเป็นทางการในวันครบรอบ 100 ปี 3 สิงหาคม พ.ศ. 2543

โรงเรียนสตรีวิทยาในปัจจุบันได้รับการพัฒนาเพิ่มขึ้นทุกด้าน
ด้านวิชาการ โรงเรียนได้รับการแต่งตั้งจากกรมสามัญศึกษาให้เป็นโรงเรียนเครือข่ายจัดทำหลักสูตรสถานศึกษาขั้นพื้นฐาน ปีการศึกษา 2545 เป็นศูนย์พัฒนาคุณภาพการเรียนการสอนวิชาภาษาอังกฤษโรงเรียนได้เปิดสอน Intensive course ให้นักเรียนชั้นมัธยมศึกษาปีที่ 1 จำนวน 2 ห้อง ได้รับความนิยมและชื่นชมจากผู้ปกครองเป็นอย่างมาก ปีการศึกษา 2546 จะเปิดในระดับ ม.4 จำนวน 2 ห้อง นอกจากนี้ยังมีโครงการโอลิมปิกทางวิชาการ โดยเชิญวิทยากรจากภายในและภายนอกมาให้ความรู้ด้านวิทยาศาสตร์ คณิตศาสตร์ และคอมพิวเตอร์ อีกทั้งขยายห้องสืบค้นข้อมูล (IT) โดยเพิ่มจำนวนเครื่องคอมพิวเตอร์จำนวน 60 เครื่อง เพื่อเป็นแหล่งศึกษาค้นคว้าข้อมูลทั้งภายในและต่างประเทศ ผลจากการแข่งขันด้านวิชาการ นักเรียนได้รับรางวัลจำนวน 84 รายการในปีการศึกษา 2548 โรงเรียนได้เปิดรับนักเรียนโครงการความเป็นเลิศด้านวิชาการ (คณิตศาสตร์ วิทยาศาสตร์ ภาษาอังกฤษ) จำนวน 2 ห้องเรียน (80 คน)
ด้านบริหารจัดการ ปรับโครงสร้างการบริหารสถานศึกษาให้สอดคล้องกับพระราชบัญญัติการศึกษาแห่งชาติและมีความคล่องตัวในการบริหารงาน โดยแต่งตั้งฝ่ายแผนงานวิจัยและพัฒนาจัดทำคอมพิวเตอร์ระบบบริหารจัดทำโปรแกรมคอมพิวเตอร์เพื่อการบริหาร ได้แก่ ระบบงานทะเบียนวัดผล ระบบงานปกครอง ระบบงานพยาบาล ระบบงานแนะแนว โปรแกรมโอนคะแนนจากเครื่องตรวจกระดาษคำตอบ, โปรแกรมรูดบัตร, สแกนลายนิ้วมือ, สแกนใบหน้าในการมาโรงเรียน, โปรแกรมรูดบัตรแสดงผลการเรียน
ด้านอาคารสถานที่ การปรับปรุงอาคารสถานที่และแหล่งเรียนรู้

 ศิษย์เก่าที่มีชื่อเสียง 
+รายพระนามและรายนาม    อาชีพ และ ตำแหน่ง     สมเด็จพระศรีนครินทราบรมราชชนนีสมเด็จพระบรมราชชนนีขันธ์ทอง อูนากูลอดีตเอกอัครราชทูต ณ กรุงกาฐมาณฑุ สหพันธ์สาธารณรัฐประชาธิปไตยเนปาลและเอกอัครราชทูต ณ กรุงบูดาเปสต์ สาธารณรัฐฮังการี รศ. ดร.ฟองคำ ติลกสกุลชัยอดีตคณบดี คณะพยาบาลศาสตร์ มหาวิทยาลัยมหิดล ศ.เกียรติคุณ พญ.พนิดา โกสียรักษ์วงศ์ ที่ปรึกษาภาควิชาจักษุวิทยา คณะแพทยศาสตร์ศิริราชพยาบาล มหาวิทยาลัยมหิดลนางนวลน้อย ผลทวี ผู้พิพากษาอาวุโสในศาลฎีการศ. ดร. พญ.ภัทรวัณย์ วรธนารัตน์  หัวหน้าภาควิชาออร์โธปิดิกส์ คณะแพทยศาสตร์โรงพยาบาลรามาธิบดี, ประธานอนุสาขาออร์โธปิดิกส์เด็ก ราชวิทยาลัยแพทย์ออร์โธปิดิกส์แห่งประเทศไทยผศ.รุจิรา อุปวานิชอดีตคณะบดีคณะวิทยาศาสตร์ มหาวิทยาลัยราชภัฏนครราชสีมาสัตวแพทย์หญิง ดร.วิมลพร ธิติศักดิ์อดีตรองอธิปดีกรมปศุสัตว์รศ. ดร.ศรินทร์ทิพย์ แทนธานีผู้อำนวยการสถานความเป็นเลิศทางวิชาการด้านเทคโนโลยีพลังงานและสิ่งแวดล้อม คณะวิศวกรรมศาสตร์ มหาวิทยาลัยนเรศวรดร.สุปราณี ไกรวัตนุสสรณ์อดีตผู้อำนวยการโรงเรียนสตรีวิทยานางสาวสุวรรณา เอมประดิษฐ์อดีตผู้อำนวยการโรงเรียนสตรีวิทยาศ. พญ.สฤกพรรณ วิไลลักษณ์รองคณบดีฝ่ายวิชาการและวัฒนธรรม คณะแพทยศาสตร์โรงพยาบาลรามาธิบดี มหาวิทยาลัยมหิดล, ประธานโครงการรามาธิบดีแบ่งปันองค์ความรู้ เพื่อสู้วิกฤติโควิด-19รศ. ดร.อำไพวรรณ ภราดร์นุวัฒน์คณาจารย์อาวุโส ภาควิชาโรคพืช มหาลัยเกษตรศาสตร์ ศ.เกียรติคุณ อำไพวรรณ จวนสัมฤทธิ์ผู้อำนวยการศูนย์ฝึกอบรมนานาชาติโรคเลือดออกง่ายฮีโมฟีเลีย สาขากรุงเทพฯศ. ทพญ.กอบกาญจน์ ทองประสมศาสตราจารย์ระดับ A-1 คณะทันตแพทยศาสตร์ จุฬาลงกรณ์มหาวิทยาลัยฐาปนีย์ เกียรติไพบูลย์รองผู้ว่าการด้านสินค้าและธุรกิจท่องเที่ยว การท่องเที่ยวแห่งประเทศไทยดร.อัษฎาพร ไกรพานนท์ผู้ตรวจราชการกระทรวง กระทรวงทรัพยากรธรรมชาติและสิ่งแวดล้อมพญ.สิรินาถ เวทยะเวทิน ผู้อำนวยการโรงพยาบาลตากสิน สำนักการแพทย์ กรุงเทพมหานครนางดารณี พิพัฒนกุลชัยอดีตหัวหน้าฝ่ายการพยาบาล โรงพยาบาลศิริราชจุฬามณี ชาติสุวรรณอดีตเอกอัครราชทูต ณ กรุงโคลัมโบ ประเทศศรีลังกา และมนตรีฝ่ายไทยประจำมูลนิธิเอเชีย-ยุโรปดร.ศศิธารา พิชัยชาญอดีตปลัดกระทรวงศึกษาธิการพญ.วิลาวัณย์ จึงประเสริฐอดีตอธิบดีกรมการแพทย์ดร.สุทธศรี วงษ์สมานปลัดกระทรวงศึกษาธิการรองศาสตราจารย์ ดร.ศรินทร์ทิพย์ แทนธานีรักษาราชการแทนอธิการบดีมหาวิทยาลัยนเรศวรคุณหญิงอุไรวรรณ สวัสดิศานต์ ประจำสำนักพระราชวังพิเศษ ระดับ ๙ กองราชเลขานุการในพระองค์สมเด็จพระบรมราชินีนาถ พระบรมราชชนนีพันปีหลวงศุภมาส อิศรภักดี รมว.การอุดมศึกษา วิทยาศาสตร์ วิจัยและนวัตกรรม (อว.) รศ. ดร.ณมน จีรังสุวรรณผอ.สำนักงานรับรองมาตรฐานและประเมินคุณภาพการศึกษา (องค์กรมหาชน)ศันสนีย สหัสสะรังษีเอกอัครราชทูต ณ กรุงวอร์ซอดร.ปฤถา พรหมเลิศนายกสมาคมแม่บ้านมหาดไทย และผู้บริหารสมาคมฯ นริศรา ทิพยจันทร์ นายกสมาคมภริยาข้าราชการสำนักงานปลัดกระทรวงกลาโหมลดาวัลย์ คําภารองเลขาธิการสํานักงานคณะกรรมการพัฒนาการเศรษฐกิจและสังคมแห่งชาติดร.ดาราวรรณ เด่นอุดมผู้อำนวยการศูนย์พัฒนาจิตเฉลิมพระเกียรติ วัดวะภูแก้ว ตำบลมะเกลือใหม่ อำเภอสูงเนิน จังหวัดนครราชสีมาดร.ลักษมี ปลั่งแสงมาศผู้ว่าการ วว.  นางวิภารัตน์ ไชยานุกิจ รองปลัดกรุงเทพมหานครพรรณพร คงยิ่งยง ผู้อำนวยการกลุ่มงานกลยุทธ์องค์กร สภากาชาดไทย จิตติมา นาคมโนผู้อำนวยการสำนักประชาคมเศรษฐกิจอาเซียน กรมเจรจาการค้าระหว่างประเทศบรรเจิดศรี ยมาภัยนักแสดงอาวุโสวรรณรท สนธิไชย (วิว)นักแสดงช่อง 31, เอ็กแซ็กท์หนึ่งธิดา โสภณ (หนูนา)นักร้อง, นักแสดงณัฐวรา หงส์สุวรรณ (ส้ม)อดีตพิธีกรปิยธิดา มิตรธีรโรจน์ (ป๊อก)นักแสดง, พิธีกร, นางแบบกุลมาศ สารสาส (ขนมจีน)นักร้อง, นักแสดง, พิธีกร, ยูทูบเบอร์ธรัญญ่า มโนลีหกุล (ผ้าแพร)นักร้องวรรณธิชา ทิชินพงศ์ (ลูกตาล)นักร้องอัญชิสา นิ่มอาสน์ (โบกี้ไลอ้อน)นักร้อง, นักแต่งเพลง, โปรดิวเซอร์เพลงศุภนาฎ จิตตลีลา (ติ๊นา)นักแสดง, ดีเจ, พิธีกร, นางแบบ, ยูทูบเบอร์ชุติมณฑน์ จึงเจริญสุขยิ่ง (ออกแบบ)นักแสดง, นางแบบสิรินรัตน์ วิทยพูม (มุก)นักแสดงช่อง 3ฐิติมา สุตสุนทร (แหวน)นักร้อง, นักแสดงพิจิกา จิตตะปุตตะ (ลูกหว้า)นักร้อง, นักแสดงชลลดา สิริสันต์ (เก๋)นักแสดง, พิธีกร, นางแบบศัลยา สุขะนิวัตติ์ (แดง)นักเขียนบทละครโทรทัศน์ปาริฉัตร ศาลิคุปต (กิ่งฉัตร)นักเขียนนิยาย 

 อ้างอิง 

 แหล่งข้อมูลอื่น 
 เว็บไซต์โรงเรียนสตรีวิทยา
 เว็บไซต์ชมรมดินสอสีขาวโรงเรียนสตรีวิทยา 

หมวดหมู่:โรงเรียนมัธยมศึกษาขนาดใหญ่พิเศษ
หมวดหมู่:โรงเรียนในเขตพระนคร
หมวดหมู่:โรงเรียนที่ก่อตั้งในปี พ.ศ. 2443
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนสตรีในกรุงเทพมหานคร
หมวดหมู่:โรงเรียนที่มีอัตราการแข่งขันสูง
หมวดหมู่:โรงเรียนมาตรฐานสากล
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษากรุงเทพมหานคร เขต 1